**Ministru kabineta noteikumu projekta**

 **“Kārtība, kādā aprēķināma un izmaksājama atlīdzība par centralizētās ūdensapgādes vai centralizētās kanalizācijas sistēmas vai tās daļas ierīkošanai vai pārbūvei nepieciešamā nekustamā īpašuma lietošanas tiesību aprobežošanu”** **sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts *“*Kārtība, kādā aprēķināma un izmaksājama atlīdzība par centralizētās ūdensapgādes vai centralizētās kanalizācijas sistēmas vai tās daļas ierīkošanai vai pārbūvei nepieciešamā nekustamā īpašuma lietošanas tiesību aprobežošanu”(turpmāk – noteikumu projekts) ir sagatavots saskaņā ar Ūdenssaimniecības pakalpojumu likuma (turpmāk – likums) 4. panta 5. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likums stājās spēkā 2016. gada 1. janvārī. Likuma 4. panta 5. punktā ir dots deleģējums Ministru kabinetam (turpmāk – MK) izdot MK noteikumus, nosakot kārtību, kādā aprēķina un izmaksā atlīdzību zemes īpašniekam par nekustamā īpašuma lietošanas tiesību aprobežošanu. Likuma 11. panta pirmā daļa noteic, ka pakalpojumu sniedzējam ir tiesības izmantot jebkuru zemi par atlīdzību, kas tās īpašniekam noteikta saskaņā ar šā likuma 4. panta 5. punktu, ja:1) zemi izmanto centralizētās ūdensapgādes vai centralizētās kanalizācijas sistēmas vai tās daļas (turpmāk – ūdenssaimniecības objekts) ierīkošanai;2) veicot pārbūvi, palielinās ūdenssaimniecības objekts un zemes platība, kuru šis objekts aizņem.Tādējādi likumdevējs ir skaidri noteicis, ka šajos gadījumos zemes īpašniekam ir tiesības uz atlīdzību, tomēr atlīdzības izmaksas kārtība un atlīdzības apmēra aprēķināšanas metodika pašreiz nav regulēta normatīvajos aktos. Lielākoties ūdenssaimniecības objektu ierīkošanai vai pārbūvei tiek izmantotas valsts vai pašvaldību īpašumā esošās zemes. Noteikumu projekts izstrādāts, lai risinātu iespējamās domstarpības starp sabiedrisko ūdenssaimniecības pakalpojumu sniedzējiem – ūdenssaimniecības komersantiem – un zemes īpašniekiem. Noteikumu projekts nosaka vienreizējas atlīdzības aprēķināšanas un izmaksāšanas kārtību zemes īpašniekam. Atlīdzības apmērs ir atkarīgs no ūdenssaimniecības objekta izvietošanai nepieciešamās zemes vienības platības un zemes vienības viena kvadrātmetra kadastrālās vērtības. Noteikumu projektā noteikta arī metodika, kādā aprēķināma zemes platība, par kuru zemes īpašniekam aprēķināma atlīdzība. Vienlaikus noteikumu projekta 6. punkts dod pakalpojumu sniedzējam un zemes īpašniekam tiesības vienoties, ka atlīdzība netiek piemērota vispār vai arī tā tiek piemērota citā apmērā, nekā noteikts MK noteikumos. Jēdziens “citā apmērā” ietver pakalpojumu sniedzēja un zemes īpašnieka tiesības vienoties par atlīdzības apmēru, kas var būt gan lielāks, gan mazāks nekā saskaņā ar noteikumu projekta II. nodaļas nosacījumiem aprēķinātais.Noteikumu projekts nosaka arī, ka minētā atlīdzība netiek attiecināta uz zemes īpašuma daļu, kurā sabiedriskā ūdenssaimniecības pakalpojuma sniedzējs ir izbūvējis cauruļvada ievadu vai izvadu, lai pievienotu nekustamo īpašumu centralizētajai ūdensapgādes sistēmai vai centralizētajai kanalizācijas sistēmai. Cauruļvada ievads vai izvads ir nepieciešams, lai nekustamajā īpašumā varētu saņemt ūdensapgādes vai kanalizācijas pakalpojumus; ūdenssaimniecības pakalpojumu sniedzējs tādu izbūvē tikai pēc nekustamā īpašuma īpašnieka pieprasījuma, tāpēc maksāt atlīdzību par nekustamā īpašuma īpašnieka vajadzībām izmantotu zemes platību nav pamatoti. Vienlaikus noteikumu projekts paredz – gadījumā, ja sabiedrisko ūdenssaimniecības pakalpojumu sniedzējs jau nomā zemi zem tam piederošiem ūdenssaimniecības objektiem un ir noslēdzis nomas līgumu ar šādas zemes īpašnieku, par nomātajām platībām atlīdzība nav jāizmaksā, jo zemes īpašuma izmantošanas tiesību ierobežojumus jau kompensē nomas maksa. Nosakot atlīdzības apmēru noteikumu projektā, kā analogs izmantoti MK 2006. gada 25. jūlija noteikumi Nr. 603 “Kārtība, kādā aprēķināma un izmaksājama atlīdzība par energoapgādes objekta ierīkošanai vai rekonstrukcijai nepieciešamā zemes īpašuma lietošanas tiesību ierobežošanu” (turpmāk – MK noteikumi Nr. 603). Atlīdzības apmērs par zemes vienības platību, kuru vairs nav iespējams izmantot agrākajiem nekustamā īpašuma lietošanas mērķiem, noteikts, ņemot vērā to, ka centralizētās ūdensapgādes un kanalizācijas sistēmas tiek veidotas tikai apdzīvoto vietu blīvi apdzīvotās teritorijās, kur kadastrālās vērtības nav minimālas. Turklāt jāņem vērā, ka centralizētās ūdensapgādes un kanalizācijas tīklu ierīkošana dod iespēju zemes īpašniekam pieslēgt savu nekustamo īpašumu šiem tīkliem un izmantot labākus pakalpojumus. Ņemts vērā arī fakts, ka MK noteikumu izstrādes laikā no 79 Latvijas lielākajās apdzīvotajās vietās strādājošajiem sabiedrisko ūdenssaimniecības pakalpojumu sniedzējiem, tikai viens ir privāts uzņēmums, pārējie ir pašvaldību aģentūras vai pašvaldību kapitālsabiedrības. Arī mazākajās Latvijas apdzīvotajās vietās situācija ar sabiedrisko ūdenssaimniecības pakalpojumu sniedzēju statusu ir līdzīga. Tādējādi atlīdzības maksātāji vairumā gadījumu būs pašvaldības uzņēmumi, kas nodrošina pašvaldības autonomajās funkcijās ietilpstošu pakalpojumu. Tāpēc netiek piemērota kadastrālā vērtība divkāršā apmērā, kā energoapgādes objektu gadījumā. Savukārt atlīdzības apmērs par zemes vienības platību, kuru iespējams izmantot agrākajiem nekustamā īpašuma lietošanas mērķiem, lai arī ar aprobežojumiem, noteikts pēc analoģijas ar MK noteikumiem Nr. 603, kur tas variē no 5 līdz 20% atkarībā no aizsargjoslas veida. Tādējādi ar noteikumu projekta pieņemšanu tiks nodrošināta vienota pieeja atlīdzības aprēķināšanai un piešķiršanai par nekustamā īpašuma lietošanas tiesību aprobežošanu.  |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija (turpmāk – VARAM). |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta regulējums var ietekmēt ikvienu sabiedrisko ūdenssaimniecības pakalpojumu sniedzēju (komersantus un pašvaldības, kuras sniedz šos pakalpojumus), kā arī juridiskas un fiziskas personas gadījumos, kad, ierīkojot jaunu ūdenssaimniecības objektu vai arī pārbūvējot esošu ūdenssaimniecības objektu, nākas izmantot zemes, kas nav valsts vai pašvaldību īpašumā. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts zemes īpašniekiem dod tiesības saņemt atlīdzību par nekustamā īpašuma lietošanas tiesību aprobežošanu un paredz jaunu darbību – līguma slēgšanu ar ūdenssaimniecības pakalpojumu sniedzēju par zemes platību, par kuru zemes īpašniekam aprēķināma atlīdzība, atlīdzības summu, samaksas termiņus un citus būtiskus nosacījumus pēc līgumslēdzēju ieskatiem. Ūdenssaimniecības pakalpojumu sniedzējam noteikumu projektā noteikti jauni pienākumi – aprēķināt un izmaksāt atlīdzību zemes īpašniekam, sagatavot un nosūtīt zemes īpašniekam attiecīgu līguma projektu.  |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2017. gads** | Turpmākie trīs gadi (*euro*) |
| **2018.** | **2019.** | **2020.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo **(2017.)** gadu | izmaiņas, salīdzinot ar kārtējo **(2017.)** gadu | izmaiņas, salīdzinot ar kārtējo **(2017.)** gadu |
| 1 | 2 | 3 | 4 | 5 | 6 |
| 1. Budžeta ieņēmumi (kopā): | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3. Finansiālā ietekme: | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Noteikumu projektam nav ietekmes uz valsts budžetu. Pašlaik nav iespējams precīzi aplēst noteikumu projekta iespējamo ietekmi uz pašvaldību budžetiem, jo:1. nav zināms, cik daudzās vietās Latvijā būs nepieciešams jaunu ūdenssaimniecības objektu būvniecībai vai esošu objektu pārbūvei izmantot zemi, kas nav valsts vai pašvaldību īpašumā;
2. nav zināms, cik daudzos gadījumos pašvaldībai būs jāierosina zemes īpašuma atsavināšana.

Atlīdzības apmērs par nekustamā īpašuma lietošanas tiesību aprobežojumu tiek noteikts attiecīgā nekustamā īpašuma 1 m2 kadastrālās vērtības apmērā par zemes īpašuma daļu, kuru nebūs iespējams izmantot agrākajiem nekustamā īpašuma lietošanas mērķiem, savukārt par zemes īpašuma daļu, kuru turpmāk būs iespējams izmantot agrākajiem nekustamā īpašuma lietošanas mērķiem atlīdzības apmērs tiek noteikta 10% apmērā no attiecīgā nekustamā īpašuma 1 m2 kadastrālās vērtības. Izmaksājamās atlīdzības summu aprēķina, reizinot MK noteikumos minētajā kārtībā aprēķināto apgrūtināto zemes platību (m2)ar iepriekš minēto atlīdzības apmēru. Nav iespējams arī aplēst iespējamo izmaksājamo atlīdzību, jo tā būs atkarīga no ūdenssaimniecības objekta būvniecībai vai pārbūvei nepieciešamās zemes platības un kadastrālās vērtības, kas būs atšķirīga katrā konkrētā gadījumā.  |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu VARAM tīmekļvietnē [www.varam.gov.lv](http://www.varam.gov.lv).  |
| 2. | Sabiedrības līdzdalība projekta izstrādē | Noteikumu projekts 2016. gada 21. oktobrī ievietots VARAM tīmekļvietnē <http://www.varam.gov.lv/lat/likumdosana/normativo_aktu_projekti> sabiedriskai apspriešanai. Noteikumu projekts jau ir apspriests sanāksmē ar sabiedrisko ūdenssaimniecības pakalpojumu sniedzējiem 2017. gada 15. aprīlī un sanāksmē ar Latvijas Pašvaldību savienību 2017. gada 22. septembrī.  |
| 3. | Sabiedrības līdzdalības rezultāti | Noteikumu projekta izstrādes un sabiedriskās apspriešanas gaitā ir saņemti un ņemti vērā priekšlikumi un komentāri no sabiedrisko ūdenssaimniecības pakalpojumu sniedzējiem un pašvaldību pārstāvjiem. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | VARAM, sabiedrisko ūdenssaimniecības pakalpojumu sniedzēji, pašvaldības.  |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Jaunas funkcijas nav paredzētas.Jaunas institūcijas nav jāveido un esošās nav jāreorganizē. |
| 3. |  Cita informācija | Nav. |

*Anotācijas IV un V sadaļa – projekts šīs jomas neskar*.

Vides aizsardzības un

reģionālās attīstības ministrs K.Gerhards

Vides aizsardzības un reģionālās attīstības ministrijas

valsts sekretārs R.Muciņš